**С Ъ О Б Щ Е Н И Е**

Във връзка с внесено в РИОСВ – Враца от инвестиционно предложение (ИП) за: „Инсталиране и експлоатация на фотоволтаична централа за производство на електроенергия с инсталирана мощност 1000 кW“ в поземлен имот с идентификатор № 07702.135.17 по кадастралната карта на гр. Бяла Слатина, общ. Бяла Слатина“, с възложител: "ЙОРДАН КРЪСТИТЕЛСКИ – ДЖОРДАН 2001“ ЕООД, гр. Враца, на основание чл. 5, ал. 2 от *Наредбата за ОВОС*, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

Съгласно представената информация ИП предвижда изграждане и експлоатация на фотоволтаична електрическа централа за производство на електрическа енергия с инсталирана мощност 1000 кW, за собствени нужди и продажба на електроенергия.

ИП ще се реализира в поземлен имот, собственост на възложителя, с идентификатор 07702.135.17, с площ 21920 кв.м., трайното предназначение на територията: „урбанизирана“, начин на трайно ползване: „за друг вид производствен складов обект“, местност „Окопа“, гр. Бяла Слатина, област Враца.

Централата ще се изгради от следните елементи: носеща конструкция, соларни модули, соларни инвертори, разпределителни табла, АС/DC кабели, комутационни и защитни апарати, датчици и измирвателни уреди. Предвижда се номиналната генерирана мощност да бъде 1000 Кw. За постигането на тази мощност ще бъдат монтирани 2250 бр. фотоволтаични модули, с пикова инсталирана мощност от 570 Wр. Фотоволтаичните модули ще се свържат последователно в общо 84 стринга. Максималната дълбочина на набиване на конструкцията за соларните модули ще бъде до 1.9 м. Имотът ще бъде ограден с ограда.

Не се предвижда използването на природни ресурси.

Реализацията на ИП не е свързана с отделянето на наднормени емисии от вредни вещества в атмосферния въздух.

Формираните строителни отпадъци по време на изграждането ще се управляват съгласно разпоредбите на Закона за управление на отпадъците.

На площадката на обекта не се очаква да бъдат налични опасни химични вещества.

Инвестиционното предложение попада в обхвата на т. 3, б. „а“ – „промишлени инсталации за производство на електроенергия, пара и топла вода (невключени в приложение № 1)“ на Приложение № 2 на ЗООС. В тази връзка съгласно чл.93, ал.1, т.1 от ЗООС инвестиционното предложение **подлежи на процедура по преценяване на необходимостта от извършването на оценка на въздействието върху околната среда**. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.

**ІІ. По отношение на изискванията на чл.31 от Закона за биологичното разнообразие (ЗБР):**

Имотът, предмет на ИП **не засяга** защитени територии по смисъла на *Закона за защитените територии* (ЗЗТ) и **не попада** в обхвата на защитени зони съгласно *Закона за биологичното разнообразие* (ЗБР).

Най-близо разположената защитена зона, на 9,5 км разстояние, е BG0000508 "Река Скът" за опазване на природните местообитания и на дивата флора и фауна, включена в списъка със защитени зони, приет с Решение №122/02.03.2007г на Министерски съвет (обн. ДВ бр.21/2007 г.).

Инвестиционното предложение **попада** под разпоредбите на чл. 2, ал. 1, т. 1 от *Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (*Наредбата за ОС)*, поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от *Закона за биологичното разнообразие*.

*Копие от писмото е изпратено до община Бяла Слатина.*

 /отговорено от РИОСВ-Враца на 20.09.2023 г./